| **Monodontidae** |
| --- |
| Narvalas (Monodon monoceros)Narvalas (*Monodon monoceros*) |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Klasė: | Žinduoliai  *( Mammalia)* |
| Būrys: | Banginiai  *( Cetacea)* |
| Šeima: | Narvaliniai  *( Monodontidae)* |

 |

**Narvaliniai** (*Monodontidae*) – banginių (*Cetacea*) šeima, kuriai priklauso dvi jūrinių žinduolių rūšys: narvalas (*Monodon monoceros*) ir baltasis delfinas, dar vadinamas beluga (*Delphinapterus leucas*).

Genetiniai tyrimai atskleidė, kad artimiausias narvalų šeimos giminaitis yra iš jūrų kiaulių šeimos, kurios atsiskyrė nuo delfininių šeimos prieš 11 milijonų metų.

Paplitimas
----------

Paplitę Arkties vandenyno pakrantėse bei Atlanto ir Ramiojo vandenynų šiaurinėse dalyse.

Išvaizda
--------

Abi rūšys – palyginti maži, nuo 3 iki 5 metrų ilgio banginiai. Kūno svoris 500–1800 kg. Patinai didesni už pateles. Galva nedidelė ir buka. Kaklas lankstus. Nugarinio peleko neturi. Patinai turi labai ilgą iltį. Belugos – vieninteliai baltos spalvos banginių būrio gyvūnai.

Elgsena
-------

Rūšys socialios ir balsingos, bendrauja įvairiais garsais. Pavyzdžiui, belugos leidžia spragtelėjimus ir švilpimus, kurie svarbūs bendravimui ir navigacijai jų dažnai tamsiose buveinėse.

Abiejų rūšių nėštumas trunka 14–15 mėnesių ir beveik visada atsiveda vieną jauniklį. Šeimos keliauja bandomis, kuriose gali būti keli šimtai individų.

Mityba
------

Minta žuvimis, moliuskais ir mažais vėžiagyviais. Kaip ir dauguma dantytųjų banginių, judėdami ir maitindamiesi naudoja echolokaciją.

Išnykusios rūšys
----------------

Remiantis fosilijomis, žinomos mažiausiai 4 šeimai priklausančios išnykusios gentys: *Bohaskaia*, *Denebola*, *Haborodelphis* ir *Casatia*.

*Denebola* genčiai priklauso vienintelė rūšis *Denebola brachycephala*, kuri yra ankstyviausias žinoma belugos protėvis, kilęs iš viršutinio mioceno laikotarpio. Jos fosilija buvo rasta Kalifornijos pusiasalyje, o tai rodo, kad šeima kadaise gyveno šiltesniuose vandenyse.

Šaltiniai
---------

1. ↑  Waddell, Victor G.; Milinkovitch, Michel C.; Bérubé, Martine; Stanhope, Michael J. (2000). „Molecular Phylogenetic Examination of the Delphinoidea Trichotomy: Congruent Evidence from Three Nuclear Loci Indicates That Porpoises (Phocoenidae) Share a More Recent Common Ancestry with White Whales (Monodontidae) Than They Do with True Dolphins (Delphinidae)". *Molecular Phylogenetics and Evolution*. Elsevier BV. **15** (2): 314–318. doi:10.1006/mpev.1999.0751. ISSN 1055-7903.
2. ↑  P. Richard (2014). „Family Monodontidae (Narwhal and Beluga)". In Wilson, D.E.; Mittermeier, R.A. (eds.). *Handbook of the Mammals of the World – Volume 4* (anglų). Barcelona: Lynx Edicions. pp. 406–408. ISBN 978-84-96553-93-4.
3. 1 2  Brodie, Paul (1984). Macdonald, D. (red.). *The Encyclopedia of Mammals*. New York: Facts on File. pp. 200–203. ISBN 978-0-87196-871-5.
4. ↑  „First monodontid cetacean (Odontoceti, Delphinoidea) from the early Pliocene of the north-western Pacific Ocean". *Papers in Palaeontology*. **5** (2): 323–342. 2019. doi:10.1002/spp2.1244.
5. ↑  ZipcodeZoo.com. „*Denebola brachycephala*". Suarchyvuotas originalas 2012-08-20. Nuoroda tikrinta 2010-09-16.
6. ↑  William F. Perrin; Bernd G. Würsig; J. G. M. Thewissen (2009). *Encyclopedia of marine mammals* (2 leid.). Academic Press. p. 214. ISBN 978-0-12-373553-9.


|  |  |
| --- | --- |
|  | **Vikiteka: Narvaliniai** – vaizdinė ir garsinė medžiaga  |